Paweł Targiel (rodz. 4 czyrwnia 1945 we Mikołowie, um. 11 czyrwnia 2009) – ślōnski dichter a społeczny dziołocz, bliski kamrat ôd dichtera Rafała Wojaczka. We 1988 założōł cajtōng "Miarka", kery ukazowoł sie we drugim ôbiygu a we kerym propagowoł idyjo ôbywatelskigo społeczyństwa. We 1996 zołożōł poetycki cajtōng "Arkadia", kery ukazuje sie do terozki. Niyskorzi prziszoł na idyjo coby we chaupie kaj miyszkoł downi Wojaczek zołożyć Mikołowski Insztytut - instytucyjo kultury a tyż wydawnictwo. Insztytut tyn fōnguje ôd 1999 roku a Paweł Targiel bōł jygo dyrechtorym ôd anfaga aże do swojij śmiyrci. Sōm wydoł dwa tōmiki gydichtōw: "Ostatnie wiersze" (2005) a "Halsem" (2007). Zowdy mioł sie za Ślōnzoka a propagowoł idyjo autōnōmije lo Gōrnygo Ślōnska.